Beale stof sy nr. 10-Waratahstrui af | Netwerk24
27 Januarie 2020 20:30
Kurtley Beale het verlede week op die oefenveld nie te gespanne gelyk oor die vooruitsig om die komende naweek teen die Crusaders te speel nie. Foto: Getty Images
Die Waratahs sal hul Super-veldtog met 'n moeilike wegwedstryd teen die verdedigende kampioenspan, die Crusaders, begin.
Hoewel die jong Will Harrison in die meeste van die Waratahs se oefenwedstryde die nr. 10-trui gedra het, het die Nieu-Suid-Walliesers se aanvalsafrigter, Chris Whitaker, bevestig dat hulle hom nie te vroeg aan te veel druk wil blootstel nie.
"Hy's soos baie van ons spelers die toekoms van rugby, maar jy moet 'n balans vind in hoe jy hom inspan. As jy hom te gou in 'n groot wedstryd laat speel, kan dit sy ontwikkeling strem."
Ofskoon Beale lanklaas die nr. 10-trui gedra het, het hy van tyd tot tyd ook in daardie posisie vir die Wallabies diens gedoen. Hy word egter meer gebruiklik op senter of heelagter ingespan.
Hoewel die Crusaders sedert 2016 onoorwonne is in tuiswedstryde, sal die Waratahs 'n bietjie hoop put uit die feit dat hul wedstryd in Nelson plaasvind en nie in die Crusaders se ondeurdringbare fort in Christchurch nie. – TeamTalk